ทานยาคุมฉุกเฉินหลังจากมีเพศสัมพันธ์ 48 ชม. หลังจากนั้นประมาณ อาทิตย์กว่าๆมีเลือดปจด.มาประมาณ3วัน แต่ออกมาไม่เยอะค่ะ จากวันนั้นพอถึงรอบเดือนต่อมา ประจำเดือนก็ยังไม่มาเลยค่ะ ตอนนี้ประจำเดือนขาดจากวันที่จะต้องมา 2 อาทิตย์แล้วค่ะ ที่ประจำเดือนยังไม่มีเป็นเพราะผลข้างเคียงของยาหรือเปล่าคะ มีโอกาสตั้งครรภ์มั้ยคะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% ดังนั้นหากรับประทานภายใน 48 ชม.ก็น่าจะป้องกันการตั้งครรภ์ได้สูงค่ะผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองดังนั้นจากเหตุการณ์ที่กล่าวมา อาจเป็นผลข้างเคียงจากยาคุมกำเนิดฉุกเฉินได้ แต่หากประจำเดือนมาช้ากว่า 35 วันนับจากครั้งก่อน อันนี้ควรซื้อชุดตรวจการตั้งครรภ์มาตรวจเองเบื้องต้น หากไม่แน่ใจผลตรวจ ควรไปพบสูตินรีแพทย์ถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก